《饮许龙石学士园亭短述三首 其三》
明代·孙承恩

地迥尘喧隔，林深暑气微。移樽临曲槛，烂酌对斜晖。

世事浮云变，交游屈指稀。百年会能几，分手重依依。

作者简介：（1485—1565）松江华亭人，字贞父(甫)，号毅斋。孙衍子。正德六年进士。授编修，历官礼部尚书，兼掌詹事府。嘉靖三十二年斋宫设醮，以不肯遵旨穿道士服，罢职归。文章深厚尔雅。工书善画，尤擅人物。有《历代圣贤像赞》、《让溪堂草稿》、《鉴古韵语》。